Felicity Kendal

Felicity Ann Kendal CBE (25-sentabr 1946-yil) - ingliz aktrisasi, asosan televideniye va teatrda ishlagan.U 70 yildan ortiq ushbu sohada faoliyat yuritib, koʻplab sahna va ekran rollarida ishtirok etgan ,ammo unga 1975-yilda ijro etilgan The good life serialidagi Barbara Good roli katta shuhrat olib keldi.

Hayoti 
Felicity Kendal 1946-yil Angliyaning Olton shahrida tugʻilgan. U aktyor Laura Liddell va menejer Geoffrey Kendalning kichik qizi edi. [1]  Uning opasi Jennifer Kendal ham aktrisa boʻlgan.

Birmingemdagi dastlabki yillaridan soʻng, Kendal yetti yoshida oilasi bilan Hindistonda yashadi. Bu paytda uning otasi  ingliz aktyorining menejer boʻlib ishlagan. Oila koʻp sayohat qilganligi sababli, Kendal Hindistondagi oltita turli Loreto kollejilarida tahsil olgan  va 17 yoshida Kalkuttada ich terlama kasalligiga chalingan. 
 
1975-yilda Kendal BBC sitkomida "The Good Life" serialidagi roli  bilan televideniyada katta muvaffaqiyatga erishdi. U Richard Briers bilan birgalikda Barbara va Tom Good rolini ijro etishgan. Kendal barcha 30 ta epizodda qatnashgan va ular 1975-yildan 1978-yilgacha toʻrtta serialda namoyish qilingan.

Sahnaviy rollari 
Kendalninng ish faoliyati boshlanganidan toʻqqiz oy oʻtib, u A Midsummer Nightʻs Dream filmida oʻzgaruvchan bola rolini ijro etdi. 

U Londondagi "Minor Murder " (1967) sahna koʻrinishida rol oʻynagan. Uning teatr karyerasi 1980-yillar va 1990-yillarda Tom Stoppard bilan birgalikda faoliyat olib borgan paytda gullab-yashnagan va uning koʻplab dramalaridagi rollarni ijro etgan, shu jumladan The Real Thing (1982), Hapgood (1988), Arcadia (1993) va Indian Ink (1995) dramalarini misol qilish mumkin.

1989-yilda "Much Ado About Nothing" va "Ivanov" filmlarida oʻynagan rollari uchun "Evening Standard" teatr mukofotiga sazovor boʻldi.

2002-yilda Kendal Charlotte Jonening "Humble Boy" dramasida asosiy rol oʻynadi. 2006-yilda u David Harening "Amyʻs View" filmi West Endda ijro etdi.

2017-yilda u Menier shokolad fabrikasida Lettice va Lovage sahna asarida Maureen Lipman bilan birga rol oʻynadi.

2021-yilda Kendal "Barbican teatri"da Anything Goes asarining Evangeline Harcourt rolini ijro etdi.

2023-yilda Kendal Phoenix teatri va Royal Haymarket teatrida "Noises Off" sahna asarining Dotty Otley rolini oʻynadi.

1995-yilda Kendal Edward Learning she'rlarini oʻqigan .

Shaxsiy hayoti 
Kendalning Drewe Henley bilan birinchi nikohi (1968-1979) va Maykl Rudman bilan ikkinchi nikohi (1983-94) ajralish bilan yakunlandi. Kendalning ikkita oʻgʻli bor: Charleyning otasi-Henley va Jacobning otasi-Rudman boʻlgan. 1991-yilda u Rudman bilan ajrashdi, ammo 1998-yilda ular qayta uchrashishdi. 

Kendal katolik diniga eʻtiqod qilgan. U ikkinchi nikoh paytida yahudiylikka oʻtgan, ammo tavba qilib: "Men oʻzimni ildizimga qaytayotganimni his qildim" degan.  Uning oʻz diniga qaytishi uch yildan ortiq vaqt talab qildi.  Kendalning "White Cargo" nomli xotiralari 1998-yilda nashr etilgan.

Film rollari 
Kendalning filmdagi rollari quyidagilardir:

 Sheksper Wallah (1965) -   Lizzie Buckingham rolida. Film (Merchant Ivory tomonidan) Kendal oilasining  Hindistondagi hayotiga asoslangan. 
 Valentino (1977) - June Mathis rolida
 We're Back! A Dinosaur's Story (1993) - Elsa rolida
 Parting Shots (1999) – Jill Saunders rolida
 How Proust Can Change Your Life (2000)- hikoyachi sifatida

Mukofotlar

Sovrinlari 

 1976 - Eng yaxshi yosh aktrisa- Variety Club
 1979 - Eng yaxshi aktrisa - Variety Club
 1980 - Clarence Derwent mukofoti
 1981 - Eng yaxshi ayol (Buyuk Britaniya) - Clarence Derwent mukofoti 
 1984 - Yil ayoli tanlovida- eng yaxshi aktrisa - Variety Club
 1989 - Eng yaxshi aktrisa - Evening Standard teatr mukofoti

Nominatsiyalari 

 1978 - Oltin medal - Eng yaxshi yosh aktrisa - Fotoplay mukofotlari 
 1985 - Komedik aktrisa - CableACE mukofotlari

Manbalar

Manbalar

Tashqi havolalar 

 Felicity Kendal Britaniya kino instituti
 
 Felicity Kendal haqidagi Britaniya komediyasi qoʻllanma

Angliyalik televideniye aktrisalari
Yashayotgan insonlar
1946-yilda tugʻilganlar
Aktrisa